نـاو   نـاز  نازه‌نيند  له‌  بان  مانگ  و   خوه‌ر  بنويس
كــــه‌ڕ    بكــه‌  گـووش  زه‌مانه ‌ بـانگ   ئازادی  بێه‌
گريـلايه‌يـلـد   بچـڕ    تـا  پـشت   بـاشوورد   گــرن
پێشـمه‌رگه‌یل  ڕووژه‌ڵاتـد  ئـه‌ســر  ڕووژاوا   سـڕن
كــرمـاشــان  كـورد زوواند  شــار   ئــامه‌د    لاونێ
بــــه‌دره‌و  بــوتان و سنـــه‌، ده‌سه‌يل ئيـــلامد گرن
شێره‌كوڕه‌يــلد جويــر  كــاوه‌ سه‌ر  زحاكه‌يل تمنن
نازه‌نـــين  دويه‌ته‌يل خاســد ســاز  ئــازادی   ژه‌نن
ئـــه‌ی  وه‌ته‌ن دی خــه‌م نه‌خوه‌ يه‌ مه‌وسم ئازاديـه‌
داڵـگ  شــه‌هيــده‌يلد  جنـگ  سيـه‌ له‌وه‌ر كـــه‌نـن
كوردستانم نيــشتمانم  يــه‌  بـــزان  تا  ئيمه‌ هه‌يم
يه‌ێ وژه‌ له‌ خــاكه‌ پاكـه‌گه‌د قه‌ت وه‌‌ بێگانه‌يل نيه‌يم
روح وماڵ وگيان ودڵ گشت وه‌نه‌زرد بوو ئه‌ی وه‌ته‌ن
گــيــانمـان نـا قابڵه‌! گيـانــان  وه‌ قوروان تـــۆ كه‌يــم
